google/wiki40b huggingface dataset:
आर.सी.वी.पी. नरोन्हा प्रशासन एवं प्रबंधकीय अकादमी

आर.सी.वी.पी. नरोन्हा प्रशासन एवं प्रबंधकीय अकादमी मध्यप्रदेश शासन की शीर्षस्थ प्रशिक्षण संस्था है। यह भोपाल के दक्षिण पूर्वी भाग में हरे भरे मनोरम परिसर में शाहपुरा झील के किनारे स्थित है। इसकी स्थापना वर्ष 1966 में मूलतः लालबहादुर शास्त्री लोक प्रशासन संस्थान के रूप में हुई थी। वर्ष 1975 में इसका नाम 'मध्यप्रदेश प्रशासन अकादमी' रखा गया। वर्ष 2001 में मध्यप्रदेश के पूर्व मुख्‍य सचिव की स्‍मृति में अकादमी को आर.सी.वी.पी. नरोन्हा प्रशासन एवं प्रबंधकीय अकादमी मध्यप्रदेश, भोपाल नाम दिया गया।
वर्ष 2003 में अकादमी को ISO 9001:2000 प्रमाण पत्र दिया गया। प्रशासन अकादमी भारत की उन चुनिंदा संस्थाओं में से है, जिसे संघ लोक सेवा आयोग द्वारा चयनित अखिल भारतीय एवं केन्द्रीय सेवा के प्रशिक्षु अधिकारियों का प्रशिक्षण आयोजित करने का अवसर भारत सरकार द्वारा दिया गया है।
23 अप्रैल 2015 में प्रशासन अकादमी द्वारा ISO 9001:2008 प्रमाण पत्र आगामी 3 वर्षों के लिए प्राप्‍त किया गया।
प्रशासन अकादमी राज्य सरकार एवं भारत सरकार के वरिष्ठ एवं मध्यम स्तर के अधिकारियों के लिये प्रशिक्षण कार्यक्रम आयोजित करने के साथ स्थानीय सरकारी निकायों के निर्वाचित प्रतिनिधियों, गैर सरकारी संगठनों, सार्वजनिक क्षेत्र के उपक्रमों के लिए प्रशिक्षण कार्यक्रम आयोजित करती है। अकादमी इसके अतिरिक्‍त मध्यप्रदेश की शीर्षस्थ प्रशिक्षण संस्था के रूप में मानव संसाधन विकास के क्षेत्र में राज्य सरकार के लिये सलाहकार, प्रदेश में स्थित प्रशिक्षण संस्थाओं के लिये समन्वय के साथ राष्ट्रीय एवं अंतर्राष्ट्रीय परियोजनाओं का संचालन करती रही है। यह विभिन्न प्रकार के अकादमिक विचार विमर्श, चर्चाऐं एवं लोकक्षेत्र में सहयोग स्थापित करने का कार्य भी करती है।

इतिहास

1966 -- ‘लालबहादुर शास्त्री लोक प्रशासन संस्थान’ के नाम से स्‍थापना
1967 -- राज्‍य प्रशासनिक सेवा के अधिकारियों का प्रशिक्षण कार्यक्रम प्रारंभ
1970 -- अखिल भारतीय सेवा के अधिकारियों का प्रशिक्षण कार्यक्रम
1977 -- अभियंताओं के प्रशिक्षण के लिये तकनीकी प्रभाग का गठन
1985 -- राज्य वित्त सेवा के प्रशिक्षण के लिये वित्त प्रभाग का गठन
1987 -- शीर्षस्थ प्रशिक्षण संस्थान के रूप में घोषित
1989 -- राज्य प्रशिक्षण परिषद्‌ का गठन
1992 -- भारत सरकार द्वारा प्रशिक्षण विकास परियोजना एवं जैण्डर प्रशिक्षण के लिये क्षेत्रीय प्रशिक्षण संस्थान के रूप में चिन्हित
1994 -- प्रशिक्षकों को प्रशिक्षण के लिये राष्ट्रीय उत्कृष्टता पुरस्कार
1998 -- दूरशिक्षण द्वारा प्रशिक्षण के लिये इसरो के सहयोग के सेटकाम केन्द्र की स्थापना
1999 -- गुणवत्ता कार्ययोजना हेतु भारत सरकार द्वारा पुरस्कृत
2003 -- आई.एस.ओ. 9001 : 2000 प्रमाण पत्र
चर

बीजगणित की विशेषता के अनुसार बीजगणित में राशियों की जगह चिह्नों अथवा अक्षरों का प्रयोग किया जाता है जिन का मूल्य पृथक स्थानों पर पृथक होता है , उन्हें 'चर' कहते हैं।
उदाहरण : 
y + 5 = 36   में y एक चर है और यहाँ y का मूल्य 31 होगा। पुष्टि के लिए कि क्या सच मे y का मूल्य 31 है, आप 5 का पक्षांतर कर लें। (36-5=31)
जैसे: 
  y + 5 = 36
     y = 36 - 5 
      = 31
[[श्रेणी:चर (गणित)
|*]]
बेरिंग सागर

बेरिंग सागर (Bering Sea, Бе́рингово мо́ре) प्रशांत महासागर का एक सागर है। यह एशिया के पूर्वोत्तरी क्षेत्र और उत्तर अमेरिका के अलास्का क्षेत्र के बीच में स्थित है। और रूस व संयुक्त राज्य अमेरिका से तटवर्ती है। बेरिंग जलसन्धि इसकी उत्तरी सीमा है और इस से उत्तर 
में अर्कटिक महासागर स्थित है।
माधुरी पत्रिका

माधुरी पत्रिका का प्रकाशन अगस्त १९२१ ई० में लखनऊ से हुआ। इसके संपादक विष्णुनारायण भार्गव थे। प्रारम्भ में कई वर्ष तक इसके संपादक दुलारेलाल भार्गव और रूपनारायण पाण्डेय थे। बाद में प्रेमचन्द और कृष्णबिहारी मिश्र ने इसका संपादन किया। इसके अतिरिक्त कुछ समय तक इसका संपादन जगन्नाथदास रत्नाकर और ब्रजरत्नदास भी करते रहे। १९२५ में कुछ समय तक आचार्य शिवपूजन सहाय ने भी इसका संपादन किया। हिन्दी की प्रारम्भिक पत्रिकाओं में "सरस्वती" के साथ ही "माधुरी" की गणना होती है। अमृतलाल नागर ने भी मेरी प्रिय कहानियाँ में लिखा है कि उनकी पहली कहानी १९३४ में माधुरी में छपी थी।
फोरेंसिक और वैज्ञानिक सेवाएँ

फोरेंसिक और वैज्ञानिक सर्विसेज (एफएसएस) क्वींसलैंड स्वास्थ्य का हिस्सा है और क्वींसलैंड, ऑस्ट्रेलिया के राज्य में वैज्ञानिक सेवाएं प्रदान करता है। फोरेंसिक वैज्ञानिक और सेवाओं, सार्वजनिक स्वास्थ्य के लिए खतरे के लिए सरकार की प्रतिक्रिया का हिस्सा हैं।
इसके अलावा वे फोरेंसिक, सार्वजनिक स्वास्थ्य और पर्यावरण विज्ञान के क्षेत्र में निजी और सार्वजनिक क्षेत्र के ग्राहकों को सेवाएं प्रदान करते हैं।
सर्वाधिकारवाद

सर्वाधिकारवाद वह राजनीतिक सिद्धांत है जो राज्य की शक्ति को एक ही जगह केंद्रित करने में विश्वास करता है। यह विचारधारा जनता के दैनिक जीवन के समस्त पक्षों पर पूर्ण या लगभग पूर्ण नियंत्रण स्थापित करने का समर्थन करता है।
विश्वनाथ नायक

मदुरै नायक राजवंश का राजा। वह मधुरै के नायक राजवंश का संस्थापक है। विश्वनाथ नायक और आर्यनाथा मुडलियार ने सेना का नेतृत्व किया। दक्षिण भारत के तिरुनलवेली में उन्होने अधिकार प्राप्त किया। विश्वनाथ नायक के बाद उनका बेटा कृष्णप्पा और विश्वनाथ का मंत्री आर्यप्पा मधुरै राजवंश को और आगे लेकर गया। पांडियन राज्य के अधिकतर प्रेदेशों में कृष्णप्पा का शासन चलने लगा।

वृत्तान्त

विश्वनाथ नायक का पिता नगमा नायक था जो विजयनागरा साम्राज्य के कृष्णदेवराया का सफल सेनापति रह चुके है। १६ वीं शताब्धी में छोले के राजा ने मधुरै पर आक्रमण किया और पाण्ड्या राजा चच्न्द्रशेखरा पान्ड्यन को सिंहासन से निकाल दिया था। पाण्ड्या राजा को विजयनागरा राजवंश ने सुरक्षा दिया था। नगमा नायक ने छोले के राजा को मधुरै लेकर गया, लेकिन उसने संबंध तोड थी और सिंहासन हड़प लिया। विजयनगर सम्राट ने मांग की कि कोई व्यक्ति इस समस्या को सुलझाले। तब नगमा का बेटा विश्वनाथ एक विशाल सेना के साथ अपने पिता को सिंहासन को निकालकर उन्हें राजा के समक्ष लेकर गया। राजा ने उनकी निष्ठा को देखकर उन्हें मधुरै का राज्यपाल बना दिया।
स्याम की १९३२ की क्रांति

सन १९३२ में स्याम में एक रक्तहीन सत्तापलट हुआ जिसे स्याम की क्रान्ति (थाई भाषा: การปฏิวัติสยาม พ.ศ 2475 या การเปลี่ยนแปลงการปกครองสยาม พ.ศ. 2475) कहते हैं। २०वीं शताब्दी के थाइलैण्ड के इतिहास का यह एक महत्वपूर्ण मोड़ था। यह क्रान्ति लगभग बिना किसी रक्तपात के २४ जून १९३२ को सम्पन्न हुई थी। इसके फलस्वरूप थाईलैण्ड की शासनव्यवस्था पूर्ण राजतंत्र से संवैधानिक राजतंत्र में परिवर्तित हो गयी। यह क्रान्ति अपेक्षाकृत एक छोटे से सैनिक और असैनिक समूह के द्वारा की गयी थी जिन्होने 'खन रत्सादों ' (अर्थ : लोक दल) नाम से स्याम की प्रथम राजनीतिक दल बनाया।
धनसिंह थापा

प्रारम्भिक जीवन

श्री धन सिंह थापा का जन्म 10 अप्रैल 1928 को हिमाचल प्रदेश के शिमला में हुआ था। उनके पिता श्री पी. एस. थापा थे। श्री थापा को 8 गोरखा राइफल्स की पहली बटालियन में 28 अगस्त 1949 को शामिल किया गया था।

भारत-चीन युद्ध

हिमालय क्षेत्र में विवादित सीमाओं पर लंबे समय से भारत और चीन के बीच असहमति थी। विवादित क्षेत्र में बढ़ते चीनी घुसपैठ का सामना करने के लिए, भारत के प्रधान मंत्री जवाहरलाल नेहरू ने उनसे निपटने के लिए रणनीतियों के बारे में पूछा। हालांकि, भारतीय सेना द्वारा प्रस्तुत प्रस्ताव को खारिज कर दिया गया था। इसके बजाय उन्होंने "फॉरवर्ड पॉलिसी" नामक एक नौकरशाह द्वारा प्रस्तावित एक योजना को मंजूरी दी जिसमे चीनी सीमा के क्षेत्र में कई छोटी-छोटी पोस्टों की स्थापना के लिए कहा गया था। चीनी घुसपैठ के खिलाफ सार्वजनिक आलोचना में गंभीर वृद्धि के कारण श्री नेहरू ने सेना की सलाह के खिलाफ "फॉरवर्ड पॉलिसी" को लागू कर दिया। चीन को भौगोलिक लाभ प्राप्त था और यह सेना के लिए चिंता का विषय था। अतिरिक्त चीनी हमले के समय कई छोटी-छोटी पोस्टों को बनाए रखना असंगत था। इस पर श्री नेहरू ने यह मान लिया था कि चीनी हमला नहीं करेंगे। लेकिन चीन ने चीन-भारत युद्ध की शुरुआत कर दी।

युद्ध बंदी

युद्ध के दौरान श्री थापा सहित बचे सैनिकों को युद्ध बंदियों के रूप में चीनी सेना द्वारा कैद कर लिया गया। मेजर थापा जी के साथ युद्ध के एक कैदी के रूप में बुरा व्यवहार किया गया। उन्हें कई दंडों का सामना करना पड़ा; सबसे पहले चीनी सैनिकों की हत्या के लिए; और दूसरा, भारतीय सेना और भारत सरकार के खिलाफ बयान देने से इनकार करने के लिए। युद्ध की समाप्ति पर उन्हें मुक्त कर दिया गया था।

रोचक तथ्य

चुशूल चैकी पर कब्जे का समाचार जब सेना मुख्यालय में पहुँचा, तो सबने मान लिया कि वहाँ तैनात मेजर थापा जी और शेष सब सैनिक वीरगति को प्राप्त हो गये होंगे। देश भर में मेजर थापा जी और उनके सैनिकों की वीरता के किस्से सुनाये जाने लगे। 28 अक्तूबर को जनरल पी.एन. थापर ने मेजर थापा जी की पत्नी को पत्र लिखकर उनके पति के दिवंगत होने की सूचना दी। परिवार में दुःख और शोक की लहर दौड़ गयी; पर उनके परिवार में परम्परागत रूप से सैन्यकर्म होता था, अतः सीने पर पत्थर रखकर परिवारजनों ने उनके अन्तिम संस्कार की औपचारिकताएँ पूरी कर दीं।
सेना के अनुरोध पर भारत सरकार ने मेजर धनसिंह थापा को मरणोपरान्त ‘परमवीर चक्र’ देने की घोषणा कर दी; लेकिन युद्ध समाप्त होने के बाद जब चीन ने भारत को उसके युद्धबन्दियों की सूची दी, तो उसमें मेजर थापा जी का भी नाम था। इस समाचार से पूरे देश में प्रसन्नता फैल गयी। उनके घर देहरादून में उनकी माँ, बहन और पत्नी की खुशी की कोई सीमा न थी। इसी बीच उनकी पत्नी ने एक बालक को जन्म दिया था।
10 मई, 1963 को भारत लौटने पर सेना मुख्यालय में उनका भव्य स्वागत किया गया। दो दिन बाद 12 मई को वे अपने घर देहरादून पहुँच गये; पर वहाँ उनका अन्तिम संस्कार हो चुका था और उनकी पत्नी विधवा की तरह रह रही थी। अतः गोरखों की धार्मिक परम्पराओं के अनुसार उनके कुल पुरोहित ने उनका मुण्डन कर फिर से नामकरण किया। इसके बाद उन्हें विवाह की वेदी पर खड़े होकर अग्नि के सात फेरे लेने पड़े। इस प्रकार अपनी पत्नी के साथ उनका वैवाहिक जीवन फिर से प्रारम्भ हुआ।

सम्मान

देश के लिए अपने महान कार्यों और अपने सैनिकों को युद्ध के दौरान प्रेरित करने के उनके प्रयासों के कारण उन्हें भारत सरकार द्वारा वर्ष 1962 में मरणोपरांत परमवीर चक्र से सम्मानित किया गया, किन्तु वर्ष 1963 में उनके जीवित वापस आ जाने पर, आवश्यक संशोधन किये गए।
दिति

कथा

दिति कश्यप की पत्नी थी। सन्ध्या समय जब कश्यप यज्ञ में खीर की आहुतियां दे रहे थे, दिति कामासक्त थी। कश्यप के बहुत समझाने पर भी कि यह 'भूत भ्रमण काल है', दिति समागम का आग्रह करती रही। कश्यप ने पत्नी की बात मान ली। कालांतर में काममुक्त होकर दिति अपने कृत्य के लिए लज्जा तथा खेद का अनुभव करती हुई पति के पास गयी। मुनि ने कहा कि असमय में संभोग करने के कारण उसके पुत्र दैत्य होंगे तथा भगवान के हाथों मारे जायेंगे। चार पौत्रों में से एक भगवान का प्रसिद्ध भगवद्भक्त होगा। दिति को आशंका थी कि उसके पुत्र देवताओं के कष्ट का कारण बनेंगे, अत: उसने सौ वर्ष तक अपने शिशुओं का उदर में ही रखा। तदनंतर सब दिशाओं में अंधकार फैल गया, अत: देवताओं ने ब्रह्मा से जाकर प्रार्थना की कि उसका निराकरण करें। ब्रह्मा ने कहा कि पूर्वकाल में सनकादि मुनियों को बैकुंठ धाम में छ: सीढ़ियों के ऊपर जाने से विष्णु के पार्षदों ने अज्ञानतावश रोक दिया था। सनकादि आयु में, संसार में सबसे बड़े होने पर भी पांच ही वर्ष के दिखलायी पड़ते थे। वे लोग विष्णु के दर्शनाभिलाषी थे। उन्होंने कृद्ध होकर उन दोनों को पार्षद का पद छोड़कर पापमय योनि में जन्म लेने को कहा था। वे जय-विजय नामक पार्षद व बैकुंठ से पतित होकर दिति के गर्भ में बड़े हो रहे हैं। तदनंतर सृष्टि में भयानक उत्पात के उपरांत दिति के गर्भ से हिरण्यकशिपु तथा हिरण्याक्ष का जन्म हुआ। जन्म लेते ही दोनों पर्वत के समान दृढ़ तथा विशाल हो गये। हिरण्याक्ष के हनन के समय दिति के स्तन से रूधिर प्रवाहित होने लगा था।
अपने पुत्रों की हत्या से दु:खी दिति मरीचि के पुत्र कश्यप के पास गयी और कहा कि अदिति के पुत्रों ने उसके पुत्रों को मार डाला है। वह अपने पति से ऐसे गर्भ की इच्छुक है, जिससे उत्पन्न बेटा इन्द्र की हत्या कर डाले। कश्यप ने स्वीकार कर लिया तथा पुत्र-जन्म तक पवित्रता से रहने का आदेश दिया। पुत्र-जन्म एक हज़ार वर्ष बाद होना था। दिति कुशप्लव नामक तपोवन में तपस्या करने लगी। इन्द्र ने उसे अपनी सेवा से प्रसन्न कर लिया। पुत्र-प्राप्ति से दस वर्ष पूर्व दिति ने इन्द्र से कहा कि उसकी सेवा से प्रसन्न होकर वह अपने पुत्र को उसका वध नहीं करने देगी। दिति पायताने की ओर सिर करके सो गयी। इन्द्र ने ऐसी अपवित्र स्थिति में उसे सोते देखा तो उसके गर्भ में प्रवेश कर बालक के सात टुकड़े कर डाले। बालक के चिल्लाने पर दिति जाग गयी। इन्द्र ने विनीत भाव से कहा कि इन्द्र का वध करने वाले गर्भस्थ शिशु के सात टुकड़े इस कारण किये कि वह अशुचितापूर्वक पायताने पर सिर रखकर सो रही थी। लज्जित होकर दिति ने इस कर्म का परिमार्जन करने की प्रार्थना की। दिति ने कहा कि उसके सात दिव्यरूपधारी बेटे हों जो 'मारूत' कहलाएं क्योंकि गर्भ को काटते हुए इन्द्र ने 'मारूत' (रो मत) कहा थां इनमें से चार इन्द्र के अधीन रहकर चारों दिशाओं में विचरें। शेष तीन में से दो क्रमश: ब्रह्मलोक तथा इन्द्रलोक में विचरें और तीसरा महायशस्वी दिव्य वायु के नाम से विख्यात हो।
यम के प्राकृतिक उपग्रह

यम (प्लूटो) के पाँच(शैरन, निक्स, हाएड्रा, स्टिक्स, कर्बेरॉस) प्राकृतिक उपग्रह वैज्ञानिकों को ज्ञात हैं: १९७८ में खोज किया गया शैरन, २००५ में खोज किये गए दो नन्हे चन्द्रमा, निक्स और हाएड्रा और २० जुलाई २०११ को घोषित किया गया ऍस/२०११ पी १ (S/2011 P 1)। अन्य ग्रहों और बौने ग्रहों की तुलना में प्लूटो के चन्द्रमा उसके बहुत पास परिक्रमा करते हैं। चारों के बारे में अनुमान है के वे बर्फ़ और पत्थर के बने हुए हैं।

शैरन

प्लूटो और शैरन का मेल सौर मण्डल में अनोखा है। शैरन का व्यास (डायामीटर) प्लूटो के आधे से ज़्यादा है और उसका द्रव्यमान प्लूटो का ११.६% है - जो सौर मण्डल में किसी भी उपग्रह-ग्रह की जोड़ी में सबसे अधिक है। तुलना के लिए पृथ्वी के चन्द्रमा का व्यास पृथ्वी का लगभग एक-चौथाई और द्रव्यमान पृथ्वी का केवल १.२% है। इस कारण से प्लूटो और शैरन का मिला हुआ द्रव्यमान केन्द्र का बिंदु प्लूटो के अन्दर नहीं बल्कि इन दोनों के बीच के खुले व्योम में पड़ता है और प्लूटो और शैरन दोनों इस बिंदु की परिक्रमा करते हैं। अगर खगोलशास्त्र की परिभाषाएँ सख्ती से लगाई जाएँ तो ऐसी स्थिति में दो खगोलीय वस्तुओं को ग्रह-उपग्रह न कहकर जुड़वाँ ग्रह कहा जाता है। फिर भी शैरन को प्लूटो का उपग्रह ही माना जाता है।

निक्स और हाएड्रा

प्लूटो के यह दो छोटे से चन्द्रमा १५ मई २००५ को हबल अंतरिक्ष दूरबीन के द्वारा सब से पहले देखे गए। निक्स प्लूटो को ४८,७०० किमी की दूरी पर परिक्रमा कर रहा है और हाएड्रा ६४,८०० किमी की दूरी पर। ऐसे दो छोटे चंद्रमाओं को देखकर कुछ वैज्ञानिकों को शंका है के शायद प्लूटो के इर्द-गिर्द कोई उपग्रही छल्ला हो, क्योंकि ऐसे उपग्रह उन परिस्थितियों में अक्सर पाए जाते हैं। फ़िलहाल ऐसा कोई उपग्रही छल्ला देखा नहीं गया है।

ऍस/२०११ पी १

इस उपग्रह के मिलने की घोषणा २० जुलाई २०११ को की गई थी। यह यम की एक परिक्रमा अनुमानित ३२.१ दिनों में पूरी कर लेता है। इसका व्यास (डायामीटर) अंदाज़न १३ से लेकर ३४ किलोमीटर के बीच है, यानी यह यम का सबसे छोटा ज्ञात उपग्रह है। माना जाता है कि यम के अन्य उपग्रहों की तरह इस नन्हे चन्द्रमा का भी निर्माण संभवतः यम और किसी अन्य काइपर घेरे की वस्तु के साथ प्राचीन टकराव से हुआ हो।
नीलाम्बर सिंह

नीलांबर सिंह स्यतनत्रता सेनानी थे। उनका जन्म झारखंड राज्य के गढवा जिला के चेमो-सनया गांव में खरवार कि उपजाति भोक्ता जाति में हुआ था। उन्होंने 1857 मेंं देश की आजादी के लिए पहली क्रांति के दौरान अपने भाई पीतांबर के साथ मिलके भोक्ता, खरवार और चेरो जाति के जागिरदारों को मिलाकर  ईस्ट इण्डिया कम्पनी के बिरुद्ध लड़ाई लड़ि थी।
साइपरेसी

साइपरेसी (Cyperaceae) घास सदृश शाक का कुल है जिसके पौधे एकबीजपत्री तथा दलदली भूमि में उगते हैं। इस कुल के पौधे मुख्यत: बहुवर्षी होते हैं।
साइपरेसी कुल के ८५ वंश और लगभग ३,२०० स्पीशीज ज्ञात हैं। ताड़कुल (Palmae) तथा लिलिएसी (Liliaceae) कुल के बीजों के अंकुरण की तरह साइथरेसी कुल के बीजों का अंकुरण होता है। प्रति वर्ष की नवीन शाखा पिछली पर्वसंधी से संलग्न रहती है। प्राय: तना वायव तथा त्रिभुजी होता है और पत्तियाँ तीन पंक्तियों में रहती हैं। सूक्ष्म पुष्प स्पाइकिका (spikelet) में व्यस्थित रहते हैं। साइपीरस (Cyperus) वंश तथा कैरेक्स या नरइवंश (Carex) के फूल नग्न होते हैं। विरल दशा में ही फूल में छह शल्कवाला परिदलपुंज (perianth) रहता है। परिदलपुंज का प्रतिनिधित्व रोएँ या शूक से होता है। फल में सामान्यत: तीन और कभी-कभी दो पुंकेसर (stamen) होते हैं। स्त्री केसर (pistil) में दो या तीन अंडप होते हैं, जो मिलकर अंडाशय बनाते हैं जिसमें कई वर्तिकाएँ (style) एवं एक बीजांड (ovule) होता है। पुष्प प्राय: एकलिंगी (unisexual) होते हैं और वायु द्वारा परागण होता है। फल में एक बीज होता है तथा इसका छिलका कठोर एवं चर्म सदृश होता है। सपस (Scirpus), रिंगकॉस्पोरा (Rynchospora), साइपीरस तथा कैरेक्स इस कुल के प्रमुख वंश हैं। कैरैक्स वंश के पौधे चटाई बनाने के काम में आते हैं।
नृपावर्त

नृपावर्त- NRIPAWRT (National, Reasonable Human Welfare, Indomitable Spirit With Protector For The Environment,Awareness Generation For Needy Anonymous,Wild and Rightful Trust) ११ जून २०१८ को इस संस्था की आधारशिला रखी गई। संस्था का मुख्य उद्देश्य उन्नत, समृद्ध और भ्रष्टाचार मुक्त भारत का निर्माण करना है। यह गैर राजनीतिक है।
ऑनलाइन क्रय

ऑनलाइन क्रय (Online shopping), इलेक्ट्रॉनिक वाणिज्य (electronic commerce) का एक विशेष रूप है जिसमें उपभोक्ता वस्तु या सेवाओं को विक्रेता से सीधे इंटरनेट के माध्यम से खरीद सकता है।

सरल होकर भी महंगा

हालाँकि ऑनलाइन खरीदारी सरल और सुविधाजनक लगती है, पर इसे कई बार सरकारें कर लगाकर और महंगा कर देती हैं। सितम्बर 2016 से उत्तर प्रदेश सरकार ऑनलाइन खरीदारी पर 5% प्रवेश कर लगाया है। इसके पीछे राज्य सरकार को लगभग 600 करोड़ रुपये सालाना राजस्व लाभ होने का अनुमान लगाया गया है।
अरविन्द विष्णु गोखले

अरविन्द विष्णु गोखले (१९१९-१९९२) मराठी नव-कथा के प्रमुख हस्ताक्षर हैं। पुणे के कृषि महाविद्यालय में वनस्पित शास्त्र का अध्यापन किए एवं १९४० से कहानी लेखन प्रारम्भ किए। इन्होंने ६०० से अधिक कहानियाँ लिखीं, जो चालीस से अधिक संग्रहों में संकलित हैं। इसके अलावा कथा और कथाकार विषय से सम्बद्द तीन अन्य कृतियाँ प्रकाशित हुई। इनकी कहानियाँ गुजराती, हिन्दी और अंग्रेजी में अनूदित हुई हैं। महाराष्ट्र तथा बिहार राज्य सरकार एवं एन्काउण्टर पत्रिका (लंदन) द्वारा विशेष रूप से पुरस्कृत एवं सम्मानित हुए। भारत सरकार के संस्कृति मंत्रालय द्वारा एमिरेटस फेलोशिप से गौरवान्वित किए गये। बस यात्र के दौरान सिर में चोट आ जाने के कारण निधन।
नागरीदास

रचनाएँ

नागरीदास ने छोटी बड़ी कुल ७५ रचनाएँ की हैं। ७३ रचनाओं का संग्रह 'नागरसमुच्चय' के नाम से ज्ञानसागर यंत्रालय से प्रकाशित हुआ है। इन रचनाओं को तीन भागों में विभक्त किया गया है - वैराग्यसागर, सिंगारसागर और पदसागर। पद, कवित्त, सवैए, दोहे, मांझ, अरिल्ल आदि छंदों में नागरीदास ने प्रेम, भक्ति और वैराग्य पर सरस रचनाएँ की हैं; जो टकसाली हैं। हिंडोला, साँझी, दीवाली, फाग आदि त्यौहारों, छह ऋतुओं और अनेक कृष्ण लीलाओं का इन्होंने सुंदर चित्रण किया है। शिखनख एवं नखशिख पर भी लिखा है। ब्रजभूमि के प्रति नागरीदास जी के भक्ति उद्गार अत्यंत अनूठे हैं। भाषा है ब्रजभाषा। कहीं-कहीं पर फारसी के शब्दों का भी प्रयोग किया गया है। अष्टछाप तथा हितहरिवंश और स्वामी हरिदास के संप्रदाय के भक्तकवियों के ललित पदों से नागरीदास के पद बहुत कुछ मिलते-जुलते हैं।
गलताजी

. Pink City jaipurites best place to visit...@Ivishalsingh95
गलताजी, जयपुर, राजस्थान स्थित एक प्राचीन तीर्थस्थल है। निचली पहाड़ियों के बीच बगीचों से परे स्थित मंदिर, मंडप और पवित्र कुंडो के साथ हरियाली युक्त प्राकृतिक दृश्य इसे आन्नददायक स्थल बना देते हैं। दीवान कृपाराम द्वारा निर्मित उच्चतम चोटी के शिखर पर बना सूर्य देवता का छोटा मंदिर शहर के सारे स्थानों से दिखाई पड़ता है।
गलताजी मंदिर जयपुर से केवल 10 किमी दूर स्थित है। जयपुर के आभूषणों में से एक, मंदिर परिसर में प्राकृतिक ताजा पानी का झरना और 7 पवित्र कुण्ड शामिल हैं। इन कुण्डों के बीच, 'Galta कुंड', पवित्रतम एक है और सूखी कभी नहीं माना जाता है। शुद्ध पानी की एक वसंत 'गौमुख', एक रॉक, एक गाय के सिर की तरह आकार टैंक में से बहती है। एक शानदार संरचना, इस भव्य मंदिर, गुलाबी बलुआ पत्थर में बनाया गया है कम पहाड़ियों के बीच, और अधिक एक महल या 'हवेली' एक पारंपरिक मंदिर से की तरह लग रहे करने के लिए संरचित है। Galta बंदर मंदिर हरे-भरे पेड़-पौधों की विशेषता भव्य परिदृश्य का एक वापस छोड़ दिया है, और जयपुर शहर का एक आकर्षक दृश्य प्रस्तुत करता है। यह मंदिर है कि इस क्षेत्र में ध्यान केन्द्रित करना बंदरों के कई जनजातियों के लिए प्रसिद्ध है। धार्मिक भजन और मंत्र, प्राकृतिक सेटिंग के साथ संयुक्त, जो वहां का दौरा किसी के लिए एक शांतिपूर्ण वातावरण प्रदान करते हैं।

इतिहास

दीवान राव कृपाराम, सवाई जय सिंह द्वितीय के लिए एक परिचर, 18 वीं सदी में, गलताजी मंदिर का निर्माण किया।

महापुरूष

यह माना जाता है कि, सन्त गालव अपने जीवन के सभी यहाँ बिताए और 100 वर्षों के लिए अपने 'तपस्या' का प्रदर्शन किया। उनकी तपस्या से प्रसन्न, देवताओं उसके सामने प्रकट हुए और प्रचुर मात्रा में पानी के साथ पूजा की अपनी जगह को आशीर्वाद दिया। इस महान 'ऋषि' का सम्मान करने के लिए, एक मंदिर का निर्माण किया गया था और यह उसके नाम पर किया गया था। गलताजी के प्राकृतिक स्प्रिंग्स में एक डुबकी ले रहा है बहुत ही शुभ माना जाता है और अपने पापों के एक व्यक्ति को शुद्ध करने के लिए कहा है।
मंदिर के लेआउट
गलताजी मंदिर अरावली पहाड़ियों में स्थित है और घने पेड़ों और झाड़ियों से घिरा है। इस शानदार इमारत चित्रित दीवारों, छतों और खम्भों गोल से सजी से अलंकृत किया है। इसके अलावा kunds से, वहाँ भगवान राम, भगवान कृष्ण और भगवान हनुमान के मंदिर मंदिर परिसर के भीतर स्थित हैं।

यात्रा का सर्वोत्तम समय

जनवरी के मध्य में हर साल, 'मकर संक्रांति', पर आगंतुकों की एक बड़ी भीड़ यहाँ आने के पवित्र कुंड में डुबकी लगाने के लिए। सूर्यास्त सबसे अच्छा समय है, क्योंकि इस समय, आप मंदिर टैंक की ओर आते बंदरों का एक बड़ा परिवार है, एक स्नान के लिए कर सकते हैं गवाह इस अनुग्रह मंदिर की यात्रा करने के लिए है। इस मंदिर के लिए मिलने का समय सूर्योदय से सूर्यास्त तक कर रहे हैं।
मागुरा सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मागुरा सदर उपजिला बांग्लादेश के दक्षिण-पश्चिमी भाग में, खुलना विभाग के मागुरा जिले में स्थित है।
बिहारिनदेव

बिहारिनदेव बिहारिनदेव हरिदासी सम्प्रदाय के श्रेष्ठ आचार्य एवं कवि  हैं।
केरल वर्म्म

केरळवर्म्म वलिय कोयित्तम्पुरान् या केरलवर्म्म (19 फरवरी 1845 – 22 सितम्बर 1914) मलयालम कवि एवं अनुवादक थे जो संस्कृत एवं अंग्रेजी लेखन में भी उतने ही सिद्धहस्त थे। वे मालाबार के पराप्पनद के राजपरिवार के थे। उन्हें 'केरल का कालिदास' कहा जाता है।
पिजन पोक्स

पिजन पोक्स एक विषाणु जनित रोग है।
सरदार पटेल मेडिकल कालेज

सरदार पटेल मेडिकल कालेज यह बीकानेर नगर में स्थित है रास्थान का दूसरा सबसे पुराना मेडिकल कालेज है, उत्तर भारत का भी यह एक पुराना मेडिकल कालेज है, इस से पी.बी.एम चिकित्साल्य सम्बन्ध है।
जैविक कम्प्यूटर

इज़राइल स्थित वेजमान इंस्टीट्यूट ऑफ़ साइंस के वैज्ञानिक इहुड शोप्रियो के नेतृत्व में पहला जैविक कम्प्यूटर तैयार किया गया।
फतेमेह आलिया

फतेमेह आलिया ( फ़ारसी: فاطمه آلیا    ) एक ईरानी रूढ़िवादी राजनेता और ईरान की संसद की पूर्व सदस्य है, जो तेहरान, रे, शमीरनात और एस्लामशहर का प्रतिनिधित्व करती है । 
2009 में, महमूद अहमदीनेजाद ने उन्हें शिक्षा मंत्रालय के लिए नामित किया,  लेकिन उन्हें पद ग्रहण करने के लिए संसद से पर्याप्त वोट नहीं मिले।
सान पेद्रो दे नोरा गिरजाघर

इतिहास

इस गिरजाघर के निर्माण की कला सान जूलिया दे लोस प्रादोस गिरजाघर के साथ मिलती है। इसके मुख्य तीन भाग हैं। इसके छत को आप में मिलाया गया है। इस समय की और गिरजाघरों के जैसे इसकी छत पर भी कमरें बने हुए हैं। इस में घंटी टावर भी बना हुआ है। ये पहिले के गिरजाघर में मौजूद नहीं था। इसे बाद में लुईस मेंदेज़ पिदल ने रोमानिस्किऊ शैली में बनवाया।
तत्त्वविवेचनी

तत्त्वविवेचनी गीता प्रेस के द्वारा प्रकाशित गीता पर श्री जयदयाल गोयन्दका जी के द्वारा लिखी गयी व्याख्या है। यह गीता प्रेस के द्वारा सम्पादित प्रथम पुस्तक है।
समवाक

समवाक, समग्लोस या आइसोग्लोस (अंग्रेज़ी: isogloss) ऐसी भौगोलिक सीमा को कहते हैं जिसके पार भाषा का कोई पहलु बदल जाता हो, मसलन किसी स्वर वर्ण का उच्चारण, किसी व्यंजन वर्ण को उच्चारण करने का लहजा, इत्यादि। अगर ऐसे समवाकों का समूह किसी एक ही रेखा पर पड़ता हो तो वह दो उपभाषाओं के बीच में सीमा होने का बड़ा संकेत होता है। उदाहरण के लिए एक अध्ययन में पाया गया की हिन्दी क्षेत्र के पूर्वी इलाक़ों में 'ण' का उच्चारण 'न' जैसा किया जाता है, जबकि पश्चिमी क्षेत्रों में 'न' और 'ण' में अंतर किया जाता है। इन दोनों क्षेत्रों के गाँवों का अध्ययन करने पर बीच में एक सीमा बनती है जहाँ हिन्दी भाषा के इस पहलु का समवाक है।
गुनाह (2002 फ़िल्म)

कथानक

सख्त पुलिसकर्मी, प्रभा (बिपाशा बसु) को उसका अतीत परेशान करता रहता है। एक वैश्या की नाजायज औलाद होने के कारण उसका बचपन भी बहुत बुरा गुजरा और एक बार उसके जीवन में ऐसी घटना घटी जब वो एक हत्या करनी ही वाली थी। लेकिन आज, अब जब वह एक पुलिस वाली है, तो वह मानती है कि वह अपराधी को सुधार कर अपनी अंतरात्मा की आवाज को शांत कर सकती है।
प्रभा का जीवन आदित्य (डीनो मोरिया) के प्रवेश के साथ कठिन हो जाता है, जो दिल से एक अच्छा व्यक्ति है, लेकिन पुलिस प्रणाली के गलत कामों के कारण अपराध का रास्ता अपनाने के लिए मजबूर हो गया।
प्रभा आदित्य के घर जाती है उसे दबोचने के लिए, लेकिन वो उसकी सतर्क आँखों के नीचे से निकल जाता है। प्रभा, आदित्य को पकड़ने के करीब रहती है। एक समय जब वह छत से गिरने वाली थी, आदित्य ने दौड़ना बंद कर दिया और उसे बचाने के लिए अपना हाथ बढ़ाया। यह कृत्य प्रभा पर बहुत प्रभाव डालता है।
प्रभा ने आदित्य के अतीत को जानने और यह पता लगाने का फैसला किया कि उसे किसने पहली बार अपराध करने के लिए प्रेरित किया। वह उसे सुधारने का निर्णय लेती है, लेकिन उसके करीब आ जाती है और इस प्रक्रिया में उसे प्यार हो जाता है। आखिरकार, प्रभा और आदित्य प्यार में पड़ जाते हैं। फिर, एक समस्या तब पैदा होती है जब आदित्य जेल से भाग जाता है और लोगों को फिर से मारना शुरू कर देता है। प्रभा एक अच्छी अधिकारी होने के कारण उसे मार देती है जब वह दूसरे आदमी (इरफ़ान ख़ान) को मारने वाला होता है। वह उसे मारने के लिए स्वर्ण पदक प्राप्त करती है, और उसके पुराने फायरमैन हेलमेट के सामने पदक रखती है। कहती है कि वह उससे प्यार करती थी और उसका एक हिस्सा हमेशा उसके अंदर रहेगा।
राष्ट्रीय फ़िल्म पुरस्कार - सर्वश्रेष्ठ फ़िल्म

राष्ट्रीय फ़िल्म पुरस्कार - सर्वश्रेष्ठ फ़िल्म वर्ष की सर्वश्रेष्ठ फ़िल्म को दिया जाता है।